google/wiki40b huggingface dataset:
Clippertonov ostrov

Clippertonov ostrov (franc. Clipperton alebo Île de la Passion – doslova Ostrov vášne) je neobývaný koralový atol o rozlohe 7 km² v Tichom oceáne, 1 300 km na juhozápad od mexického pobrežia. Jeho súradnice sú 10º18' s. š. a 109º13' z. d.
Patrí Francúzsku, má postavenie „súkromného vlastníctva štátu“ a je spravovaný vysokým komisárom Republiky z územia Francúzskej Polynézie.
V okolí ostrova sa lovia tuniaky. Okrem toho ostrov nedisponuje žiadnymi zdrojmi.
Najbližšou pevninou je mys Punta Tejupan v zálive Manzanilla v Mexiku.
Vnútorná lagúna ostrova má obvod 8 km. Jej voda je kyslá a necirkuluje. Skala Clipperton vysoká 21 m je najvyšší bod ostrova.
Boissy-le-Châtel

Poloha

Obec má rozlohu 9,95 km². Najvyšší bod je položený 150 m n. m. a najnižší bod 72 m n. m.

Obyvateľstvo

Počet obyvateľov obce je 3 090 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Silvarouvres

Poloha

Obec má rozlohu 19,41 km². Najvyšší bod je položený 355 m n. m. a najnižší bod 200 m n. m.

Obyvateľstvo

Počet obyvateľov obce je 47 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coudray-au-Perche

Poloha

Obec má rozlohu 14,64 km². Najvyšší bod je položený 270 m n. m. a najnižší bod 134 m n. m.

Obyvateľstvo

Počet obyvateľov obce je 380 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Penthouse

Penthouse je americký erotický časopis vydávaný v mnohých mutáciách po celom svete. V 90. rokoch vychádzal aj v Česku, ale pre malý náklad bolo vydávanie zastavené.
Spoločnosť Penthouse založil v roku 1965 v Veľkej Británii americký občan Bob Guccione v reakcii na úspešné vydávanie časopisu Playboy a Hustler.
Z hľadiska odviazanosti sa umiestnil Penthouse niekam medzi Playboy a Hustler.
Úspech bol od začiatku až neočakávane veľký, Guccione preniesol centrálu časopisu do USA a vytvoril tým významnú firmu. S nástupom videa rozšíril Guccione aktivity firmy aj na erotické filmy, niektoré sa stretli s úplne mimoriadnym ohlasom, najznámejší je hraný film Caligula, ktorý sa premietal aj v bežnej filmovej distribúcii. Vyrába sa aj energy drink Penthouse.
Taillebourg (Lot-et-Garonne)

Poloha

Obec má rozlohu 7,11 km². Najvyšší bod je položený 25 m n. m. a najnižší bod 17 m n. m.

Obyvateľstvo

Počet obyvateľov obce je 87 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vendémian

Poloha

Obec má rozlohu 16,89 km². Najvyšší bod je položený 282 m n. m. a najnižší bod 57 m n. m.

Obyvateľstvo

Počet obyvateľov obce je 1 073 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Integrovaný záchranný systém

Vznik IZS a jeho úloha

Úlohou integrovaného záchranného systému je poskytnúť postihnutému subjektu pri ohrození života, zdravia alebo majetku nevyhnutnú pomoc neodkladne a bez omeškania. Pomoc poskytujú rôzne záchranné zložky v závislosti od situácie.
Národnou radou Slovenskej republiky bol dňa 15. februára 2002 schválený zákon č. 129/2002 Z. z. o integrovanom záchrannom systéme, ktorý nadobudol účinnosť dňom 1. júla 2002.

IZS a tiesňová linka 112

Základom organizačnej infraštruktúry integrovaného záchranného systému sú koordinačné strediská v krajských mestách. Ich prioritnou úlohou je koordinácia činností účastníkov integrovaného záchranného systému v územnej pôsobnosti obvodného úradu v sídle kraja a zabezpečenie príjmu tiesňového volania pri ohrození života, zdravia, majetku alebo životného prostredia. Na ten účel bolo 1. júla 2003 zriadené jednotné európske číslo tiesňového volania 112 ako v ostatných krajinách Európskej únie. Na privolanie pomoci integrovaného záchranného systému slúži jednotné číslo tiesňového volania 112, čísla 150, 155 a 158 na základné zložky sú platné aj naďalej.
Linka 112 býva často zneužívaná a neustále pretrvávajú neoprávnené volania na ňu. Momentálne je oprávnená iba asi polovica zo všetkých tiesňových volaní, čím sú linky aj operátori zbytočne vyťažené, falošné tiesňové volania navyše odopierajú pomoc tým, ktorí ju skutočne potrebujú.
Dichlórizokyanurát sodný

Chémia

Dichlórizokyanurát sodný je sodná soľ kyseliny dichlórizokyanúrovej, ide o heterocyklickú zlúčeninu odvodenú od triazínu. Je to biela pevná látka, majúca podobu kryštalických granúl, prášku alebo tabliet. Výrobky obsahujúce dichlórizokyanurát sodný môžu obsahovať aj kyselinu kyanúrovú.
Dichlórizokyanurát sodný reaguje s vodou, močovinou, amoniakom, redukčnými činidlami a silnými hydroxidmi. Pri reakcii vznikajú toxické výpary, vrátane plynného chlóru.

Bezpečnosť

Pri manipulácii s dichlorizokyanurátom sodným je potrebná dostatočná ventilácia alebo je nutné používať dýchací prístroj. Vhodné je aj použitie ochranných okuliarov a ochranného odevu. K príznakom otravy patrí kašeľ, bolesti hrdla, začervenanie kože alebo okolia očí, poleptanie, bolesť  a/alebo strata zraku. Opakovaná alebo dlhodobá expozícia môže vyvolať dermatitídu. Pri požití je nevyhnutné vypláchnuť ústa vodou a vyhľadať lekársku pomoc. Nevyvolávať zvracanie. Pri hasení požiaru je možné nádoby z dichlórizokyanurátom sodným ochladzovať rozprášenou vodou za podmienok, že sa látka nedostane s vodou do kontaktu. Uniknutý dichlórizokyanurát sodný by nemal byť splachovaný do kanalizácie.
Pedagogický smer

Pedagogický smer je ucelený súbor názorov na výchovu a koncepciu výchovy, ktorý vzniká v priebehu historického a kultúrneho vývoja ľudskej spoločnosti pod vplyvom zmien politických, sociálnych a hospodárskych podmienok. S novými filozofickými prístupmi a rozvojom vedy dochádza k dialógu, resp. ku kritike existujúcich pedagogických názorov a výchovnej reality. V novo vznikajúcich smeroch sa postupne otvárajú nové pedagogické problémy, menia sa prístupy k riešeniu a interpretácii výchovných a vzdelávacích otázok.
Conthil

Poloha

Obec má rozlohu 9,31 km². Najvyšší bod je položený 320 m n. m. a najnižší bod 219 m n. m.

Obyvateľstvo

Počet obyvateľov obce je 178 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Geomorfologické členenie Slovenska

Povrch Slovenska tvoria nížiny Panónskej panvy a pohoria a kotliny Karpát. Sú súčasťou rozsiahleho geomorfologického systému na povrchu Zeme, Alpsko-himalájskej sústavy. Tá sa tiahne od severnej Afriky cez Európu naprieč južnou Áziou. Z viacerých návrhov geomorfologického členenia sa prjímajú výsledky geografov E. Mazúra a M. Lukniša (1978, 1980 a 1986), aktuálnejšie publikovaná v prehľadnej mape D. Kočického a  B. Ivaniča (2011), vychádzajúce z morfometrie reliéfu, genézy a geologickej stavby. Jednotlivé povrchové celky sa začleňujú do viacerých hierarchických tried - sústava, podsústava, provincia, subropvincia a oblasť. Geomorfologické celky sa členia na jednotky nižšieho rádu, ako sú podcelky a časti až na úroveň elementárnych foriem.
Vila Jaroň

Vila Jaroň je vila na Uhrovej ulici 4 v Bratislave.
V dvadsiatych a tridsiatych rokoch 20. storočia sa vo väčších mestách na Slovensku objavuje aj výstavba funkcionalistických víl. Tú sem priniesla najmä vrstva českých štátnych úradníkov, ktorá sa na Slovensku usídlila na začiatku Československej republiky. Dnes sú takéto vily výborným obrazom myslenia, o vzoroch, ktoré ich formovali a o pohnútkach stavebníkov, čo si ich objednávali. Vnútri týchto kedysi luxusných stavieb sa skrýval obrat, ktorým prešla vtedajšia architektúra.
Medzi tieto vily je možné zaradiť aj samotnú Vilu Jaroň. Je označovaná ako jedna z najexpresívnejších moderných víl Slovenska. Bola postavená podľa projektu Aloisa Balána (1891 – 1960) a Jiřího Grossmana (1892 – 1957), pričom tu bol uplatnený najmä racionalizmus druhého architekta z dvojice. Investorom tohto projektu bol riaditeľ vydavateľstva Slovenská grafia, inžinier Karol Jaroň. Dokončili ju v roku 1930 a nachádza sa na Uhrovej ulici 4 v Bratislave.
Táto vila má nezameniteľný tvar strmej pultovej strechy. Postavili ju na južnom svahu v záhradnej časti mesta, ktorá v tom čase ešte nemala definovanú budúcu podobu. Architekti si uvedomovali význam novostavby v novom prostredí a dom navrhli s očakávaím, že sa stane koncepčnou predlohou ďalšej výstavby.
Spodná časť vily je odľahčená piliermi. Dva navzájom posunuté hranoly, ktoré tvoria objem vily, boli zo severnej strany strmo zrezané a tvorili tak osobitú prevýšenú figúru. Priestorové usporiadanie obytných miestností je limitované týmto zrezaním. Fasády sú význačné aj svojimi strohými oknami priemyselného vzhľadu.
V rámci členitého pôdorysu rozvrhli racionálnu pragmatickú dispozíciu s miestnosťami rozloženými v závislosti od svetových strán. Každé z troch obytných podlaží má kontakt s okolitou prírodou. Na prízemí je zimná záhrada, na horných poschodiach terasy. Kontrastom k otvorenosti stavby smerom na juh a východ bola mohutná šikmá plocha spomínanej pultovej strechy, ktorá tvorila ochranný štít pred studeným vetrom a dažďom zo severu.
Čo sa týka predstavy o bývaní vo vile, nachádzame tu spojenie troch hlavných priestorov domu. V tomto prípade ide o obývaciu časť, jedáleň a verandu. Na poschodí je pracovňa a spálňa s veľkou terasou. Na najvyššom podlaží sa nachádza hosťovská izba.
Tento tvarovo efektný objekt sa stal v zahraničí najpublikovanejším dielom slovenskej vilovej architektúry z čias funkcionalizmu.
Vila predstavovala v slovenskom prostredí ojedinelý príklad expresívnej funkcionalistickej estetiky. Neskôr však zrezanú severnú stranu dostavali a dom dostal podobu konvenčnej stavby. Dnes je preto vila už nanešťastie znehodnotená prestavbou.
Sisteron

Poloha

Sisteron má rozlohu 50,25 km². Najvyšší bod je položený 1 145 m n. m. a najnižší bod 448 m n. m.

Obyvateľstvo

Sisteron má 7427 obyvateľov (2009).
Graf vývoja obyvateľstva:
Zdroje: INSEE
Manu Chao

Detstvo a mladosť

Manu Chaova matka Felisa Ortega pochádza z Bilbaa v Španielsku, otec spisovateľ a novinár Ramón Chao zase z Vilalby v Galícii. Do Francúzska emigrovali, aby sa vyhli dikátorskému režimu Francisca Franca, kvôli ktorému bol odsúdený na smrť aj Manuov starý otec. Krátko po Manuovom narodení sa Chaovci presťahovali na odľahlé predmestie Paríža, a tak strávil Manu takmer celé svoje detstvo v častiach Boulogne-Billancourt a neskôr Sèvres. V detstve a mladosti bol obklopený mnohými umelcami a intelektuálmi, ktorí boli väčšinou známymi jeho otca. Mnoho detských zážitkov a skúseností Chao neskôr citoval vo svojich textoch.
Ako dieťa trávil mnoho času hraním futbalu, rovnako sa však prejavovala aj jeho záľuba k hudbe. Veľa času trávil sediac pred rádiom či gramofónom a počúval Chucka Berryho, prípadne hudbu špenielskej revolúcie. V období dospievania objavil britskú rockovú scénu, a to predovšetkým vďaka skupine Clash. Tá mala vplyv na jeho ranú kariéru. V r. 1985 založil svoju prvú skupinu, Hot Pants, ktorá hrala vlastnú zmes invenčného mixu rockabilly a R&B. V polovici 80. rokov začala francúzska alternatívna scéna kvitnúť a objavovali sa na nej nové indie skupiny ako Berurier Noirs a Les Garçons Bouchers.
Mnoho nových skupín hrávalo koncerty v baroch, v squatoch a v opustených továrňach pre publikum mladých tínedžerov, ktorí boli posadnutí predstavou vzdialiť sa mainstreamu. Aj Manu Chao sa začal podieľať na novom alternatívnom živote. Vystupoval tiež v typickom indie rockovom outfite, známom ako Los Carayos.

Mano Negra

V r. 1987 sformoval Chao skupinu nazvanú Mano Negra. Išlo o mnohonárodnú žánrovo nezaradenú skupinu, ktorá mala hlavný vplyv na alternatívnu rockovú scénu.
Garrey

Poloha

Obec má rozlohu 4,93 km². Najvyšší bod je položený 46 m n. m. a najnižší bod 11 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mágia, si čarovná

Mágia, si čarovná, zábavný program z prostredia Magicfestivalu Bratislava 1983.
Program vyrobený v roku 1993 Slovenskou televíziou Bratislava. Program bol zábavným sprievodcom festivalom modernej mágie Magicfestival Bratislava 1983, uskutočnený v PKO Bratislava.
Stopáž:00:37 h
Céron

Poloha

Obec má rozlohu 23,53 km². Najvyšší bod je položený 333 m n. m. a najnižší bod 247 m n. m.

Obyvateľstvo

Počet obyvateľov obce je 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wiwersheim

Poloha

Obec má rozlohu 3,29 km². Najvyšší bod je položený 183 m n. m. a najnižší bod 153 m n. m.

Obyvateľstvo

Počet obyvateľov obce je 807 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lenax

Poloha

Lenax má rozlohu 28,25 km². Najvyšší bod je položený 427 m n. m. a najnižší bod 277 m n. m.

Obyvateľstvo

Lenax má 243 obyvateľov (2009).
Graf vývoja obyvateľstva:
Zdroje: INSEE
Pivovar Hurbanovo

Dejiny

Pivovar bol založený 1. novembra 1964 v Hurbanove, ktoré sa vyznačovalo optimálnymi klimatickými aj strategickými podmienkami pre vybudovanie pivovarníckeho priemyslu v regióne. Spolu s pivovarom bola v roku 1967 dobudovaná aj sladovňa. Moderné technológie výroby piva a sladu a vysoká kvalita umožnili v relatívne krátkom čase produktom pivovaru preniknúť na svetové trhy a stať sa zaujímavým vývozným artiklom. V roku 1971 ako prvý pivovar vo východnej Európe začal s využívaním plechovkového balenia, ktoré obstálo aj v náročných testoch v extrémnych podmienkach ako súčasť výstroja slovenských himalájskych horolezcov.
Koncom roku 1995 oznámil svoj zámer vstúpiť do pivovaru zahraničný investor, medzinárodný pivovarnícky koncern Heineken International. Úspešne aplikoval svoj investičný projekt a postupne zvýšil produkciu pôvodného pivovaru. 
Celkové investície dosiahli výšku približne 216 mil. EUR, čo tvorí zhruba 70% celkových investícií v odvetví. Podľa Trend Top 2009 je Heineken Slovensko najväčšou potravinárskou spoločnosťou na Slovensku.

Sladovňa

V areáli pivovaru Hurbanovo sa nachádza aj vlastná sladovňa, ktorá je najmodernejšou a najväčšou sladovňou v Strednej Európe. Celková kapacita hurbanovskej sladovne dosahuje viac ako 145 tisíc ton sladu ročne. Časť sladu sa používa pre vlastné potreby pivovaru spoločnosti, väčšia časť je určená na export.

Zlatý Bažant

História značky Zlatý Bažant siaha do roku 1969, kedy bol založený aj pivovar v Hurbanove. Zlatý Bažant je dlhodobo najviac vyvážaným či licenčne vyrábaným slovenským pivom v zahraničí. 
V súčasnosti sa pivo Zlatý Bažant licenčne vyrába v Maďarsku, Česku, Rusku a Bielorusku. Zlatý Bažant sa vyváža do 14-tich krajín sveta, najviac do Poľska, Švédska, Kanady a USA. Na celom svete sa ročne predá spolu viac ako 1 milión hektolitrov tejto značky.

Corgoň

Táto značka má svoj pôvod v Nitre, kde v miestnom pivovare začali variť pivo už v roku 1896. Heineken zaradil túto regionálnu značku do svojho portfólia v roku 1997 a odvtedy z nej vybudoval celonárodnú značku piva. Už od konca deväťdesiatych rokov je Corgoň pevne spojený so športom, hlavne s dvoma najpopulárnejšími kolektívnymi športmi na Slovensku – futbalom a hokejom. Najvyššia futbalová liga nesie jeho meno - Corgoň liga.

Kelt

Kelt je najmladšia značka, ktorá sa varí v Hurbanove, na trh bola uvedená v roku 2007. Dnes je lídrom v segmente ekonomických značiek.

Martiner

Martiner je obľúbená značka hlavne na strednom Slovensku. Varenie piva má v regióne Turca dlhoročnú tradíciu, koncom 18. storočia sa v Martine nachádzali až tri pivovary. V súčasnosti značka Martiner patrí do portfólia Heineken Slovensko a varí sa v Hurbanove.

Gemer

Pivo Gemer sa začalo variť v pivovare v Rimavskej Sobote v roku 1966. Po odkúpení pivovaru Gemer sa aj toto pivo začalo variť v Hurbanove.

Starobrno

"Starobrno Tradiční" (PET fľaša)

Hurbanovská pivná cesta

Pivovar si môžu pozrieť všetci záujemcovia počas Dňa otvorených dverí, ktorý sa organizuje každý rok na jeseň alebo po objednaní sa na prehliadku Hurbanovskej pivnej cesty.
Sercus

Poloha

Obec má rozlohu 4,98 km². Najvyšší bod je položený 70 m n. m. a najnižší bod 41 m n. m.

Obyvateľstvo

Počet obyvateľov obce je 417 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Encausse-les-Thermes

Poloha

Obec má rozlohu 8,15 km². Najvyšší bod je položený 690 m n. m. a najnižší bod 356 m n. m.

Obyvateľstvo

Počet obyvateľov obce je 652 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Salmovský palác

Salmovský palác je klasicistický palác na Hradčanskom náměstí na Hradčanoch v mestskej časti Praha 1, chránený ako kultúrna pamiatka.

Dejiny

Palác dal postaviť rokoch 1800 - 1811 pražský arcibiskup Vilém Florentin, knieža Salm-Salm podľa návrhu Františka Pávíčka na mieste, kde predtým stálo niekoľko menších šľachtických sídiel. Pôvodne to mal byť luxusný bytový dom.
Od roku 2002 spadá pod Národní galériu , ktorá tu pôsobí od roku 2004 . V budúcnosti tu má byť umiestnená expozícia stredovekého umenia. Palác je v súčasnosti v rekonštrukcii, ktorej predchádzal archeologický prieskum dokončený v roku 2006. Objekt má byť funkčne prepojený so susedným Schwarzenberským palácom, ktorý je tiež rekonštruovaný.
Písac

Písac (keču. P'isaq) je sídlo v Peru 33 km od Cusca, ako aj názov priľahlých zvyškov inkského hradu (tzv. Strážne mesto Inkov).
Písac sa považuje za jednu z najlepších ukážok inkskej architektúry, sú tu zachované zvyšky pôvodného hradu, postaveného z dokonale spojených kamenných kvádrov. Rozloha hradu zodpovedá veľkosti samotného Cusca. Je postavený vo výške 3 300 m n. m., nachádza sa tu veľké množstvo terás, ktoré sa využívali na poľnohospodárske účely. Stupňovité terasy sa tiahnu stovky metrov, pestovala sa tu najlepšia kukurica z celej ríše, bola určená predovšetkým pre šľachtu. Celé údolie patrilo inkovi a kráľovskému rodu. Rovnako ako v iných strediskách je tu veľké množstvo budov, ktoré slúžili tak na administratívne, ako aj na vojenské účely. Jednou z najvýznamnejších zrúcaním Písacu je pevnosť Intihuatana, ktorá bola zasvätená kultu Slnka.
Kandidačná listina SMERu pre voľby do NR SR v roku 2006

Zaujímavosti

Pôvodne bola na druhom mieste kandidátky schválenej predsedníctvom SMERu jeho podpredsedníčka Monika Beňová. Tá sa po niekoľkých dňoch vzdala svojho miesta v prospech regiónov s odôvodnením, že nemá záujem pracovať v parlamente, ale v exekutíve. Konkrétne mala záujem o post ministerky zahraničných vecí. Po niekoľkých dňoch zmenila aj toto vyhlásenie a uviedla, že nemá záujem ani o miesto v exekutíve. Na jej miesto na kandidátke sa posunul Robert Kaliňák.
ISO 3166-2:BN

Kódy ISO 3166-2 pre Brunej identifikujú 4 dištrikty. Prvá časť (BN) je medzinárodný kód pre Brunej, druhá časť pozostáva z dvoch písmen identifikujúcich dištrikt.
Pravá cirkev Ježišova

Pravá cirkev Ježišova (po čínsky 真耶穌教會) je čínska odnož pentekostálneho hnutia - vetvy kresťanstva, ktorá vznikla v prvom desaťročí 20. storočia. Vznik tejto nekonfesnej cirkvi sa datuje do roku 1917 do čínskeho Pekingu.
Súčasným zvoleným predsedom medzinárodnej synody tejto cirkvi je kazateľ Jung-Ťi Lin (林永基傳道). Počet veriacich sa odhaduje na 1,5 milióna na piatich kontinentoch.
Pargny-Filain

Poloha

Pargny-Filain má rozlohu 5,01 km². Najvyšší bod je položený 192 m n. m. a najnižší bod 62 m n. m.

Obyvateľstvo

Pargny-Filain má 229 obyvateľov (2009).
Graf vývoja obyvateľstva:
Zdroje: INSEE
Zámok Chamerolles

Zámok Chamerolles (franc. Château de Chamerolles) je renesančný zámok v obci Chilleurs-aux-Bois v departemente Loiret, región Centre-Val de Loire.
Zámok postavil v 16. storočí Lancelot I. z Lac na základoch stredovekého hradu ako jeden z prvých renesačných zámkov vo Francúzsku.
Borville

Poloha

Obec má rozlohu 4,71 km². Najvyšší bod je položený 342 m n. m. a najnižší bod 262 m n. m.

Obyvateľstvo

Počet obyvateľov obce je 92 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Alluy

Poloha

Obec má rozlohu 27,44 km². Najvyšší bod je položený 287 m n. m. a najnižší bod 221 m n. m.

Obyvateľstvo

Počet obyvateľov obce je 420 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rozhovory z Jen-anu o literatúre a umení

Rozhovory z Jen-anu o literatúre a umení (čín. 延安文艺座谈会) sa uskutočnili v máji roku 1942 v meste Jen-an, ktoré bolo centrom Komunistickej strany Číny počas vojny proti Japonsku.
Rozhovory sa uskutočnili z dvoch dôvodov. Prvým bola snaha Mao Ce-tunga o ukončenie existencie frakcií v rámci strany a jej vnútorné posilnenie počas vojny. Druhým bola snaha o ovládnutie literatúry, ktorá by hájila komunistickú stranu a povzbudzovala ľud vo vojne. 
V rozhovoroch prezentoval Mao Ce-tung svoje názory na tvorbu spisovateľov a ozrejmoval funkciu novej literatúry. Počas občianskej vojny sa do radov KS Číny dostali spisovatelia, ktorí kritizovali Čankajšekových nacionalistov, ale postupne začali kritizovať aj KSČ. Tento stav bol pre stranu neprijateľný a chceli určiť úlohu spisovateľov. Oba Maove prejavy k spisovateľom boli politického charakteru a nie literárneho, či historického. Jedným z hlavných cieľov je opustenie západných vplyvov návrat k tradíciám a ľudovej tvorbe. 
I keď Mao Ce-tung nedáva priame odporúčania a nariadenia ako tvoriť, koncepcia podriadenia sa literatúry strane a tvorba v štýle socialistického realizmu sa stali záväznými normami pre spisovateľov až do Maovej smrti roku 1976.
Slatinka (prítok Bebravy)

Prameň

Tečie v Strážovských vrchoch, v podcelku Zliechovská hornatina, v časti Basky, kde pramení na južnom svahu Dubinky (747,8 m n. m.), v blízkosti Havranej jaskyne, v nadmorskej výške približne 350 m n. m.
Ninegal

Ninegal resp. neskôr Ninegalla (-po sumersky; po babylonsky Belet-ekallim, po churritsky Wel-tigalli / Fel-digalli, po ugaritsky Pen-digalli alebo Blt-bhtm) bol spočiatku epiteton v sumerskej mytológii znamenajúci "Pani paláca". Mohol sa vzťahovať na všetky ženské bohyne, ktoré mali súvis s palácom. Neskôr (obdobie Ur III) bol výraz stotožnený najmä s bohyňou Inanna. V iných oblastiach bol stotožnený s bohyňou Nungal.
PET fľaša

PET fľaša je fľaša z PET, vyrábajú sa tepelným sformovaním z PET predliskov.

História

Plastové fľaše boli po prvýkrát komerčne vyrobené v roku 1947. Pre svoju vysokú cenu však boli do 60. rokov 20. storočia, kedy bol vynájdený tvrdený polyetylén, pomerne zriedkavé. Po masovom zavedení do výroby, v 90. rokoch 20. storočia ako baliaci prostriedok v potravinárskom priemysle, sa pre svoju nízku hmotnosť a nízku cenu v porovnaní so sklenenými fľašami stali veľmi populárnymi. V Nemecku bola PET fľaša prvýkrát uvedená firmou Coca-Cola Company. Pri niektorých produktoch celkom nahradili pôvodné sklenené fľaše, výnimkami zostalo víno a pivo, ktoré sú stále bežne predávané v sklenených fľašiach.
Hôpital-Camfrout

Poloha

Obec má rozlohu 13,16 km². Najvyšší bod je položený 93 m n. m. a najnižší bod 0 m n. m.

Obyvateľstvo

Počet obyvateľov obce je 2 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cros (Puy-de-Dôme)

Poloha

Obec má rozlohu 19,62 km². Najvyšší bod je položený 923 m n. m. a najnižší bod 675 m n. m.

Obyvateľstvo

Počet obyvateľov obce je 173 (2009).
Nasledujúci graf zobrazuje vývoj počtu obyvateľov v obci.
Zdroje: INSEE